**Figma** — interfeys dizaynida ishlovchi veb-ilova boʻlib, macOS va Windows uchun ish stoli ilovalari tomonidan qoʻshimcha oflayn funksiyalar orqali ishga tushiriladi. Figma xususiyatlar toʻplami turli vektor grafik muharrirlari va prototiplash vositalaridan foydalangan holda ishlaydi. Android va iOS uchun Figma mobil ilovasi real vaqt rejimida mobil va planshet qurilmalarida Figma prototiplarini koʻrish va ular bilan ishlash imkonini ham beradi.

2022-yil 15-sentabrda Adobe Figmani taxminan 20 milliard dollarga naqd pul va aksiyalar evaziga sotib olishini eʼlon qilgan.

Tarixi
------

Dylan Field va Evan Wallace 2012-yilda Brown universitetida kompyuter fanini oʻrganayotganda Figma dasturida ishlashni boshlaydilar. Wallace grafikani oʻrgangan va kompyuter fanlari kafedrasi oʻqituvchisi yordamchisi boʻlib ishlagan. Field esa CS boʻlimi bakalavriat guruhiga raislik qilgan.

Figma dasturini yaratishdan asl maqsad brauzerda bepul, oddiy, ijodiy vositalarni yaratishi uchun har kimga imkon berish edi. Field va Wallace vebga asoslangan grafik muharriri dasturiy taʼminotini yaratishdan oldin turli gʻoyalar, jumladan dronlar uchun dasturiy taʼminot va mem generatori bilan tajriba oʻtkazdilar. Kompaniyaning dastlabki foydalanuvchilar qamrovi 2012-yilda *The Brown Daily Herald* tomonidan chop etilgan maqolada noaniq tarzda „Foydalanuvchilarga oʻzlarini onlayn tarzda ijodiy ifodalash imkonini beradigan texnologiya startapi" sifatida tasvirlangan.

Field 2012-yilda Thiel stipendiayasiga sazovor boʻlgan. Wallace kompyuter fanlari boʻyicha oʻz darajasini tugatgandan soʻng Californiadagi Field kompaniyasiga qoʻshilgan va ikkalasi kompaniyada toʻliq ishlay boshlaganlar.

Figma 2015-yil 3-dekabrda taklif qilinadigan bepul oldindan koʻrish dasturini foydalanuvchilarga taklif qila boshlagan

2019-yil 22-oktabrda Figma Figma hamjamiyatini tuzgan. Bu esa dizaynerlarga oʻz ishlarini boshqalarga koʻrish va moslashtirish uchun nashr qilish imkonini bergan.

2021-yil 21-aprelda Figma foydalanuvchilarga moslashuvchan eslatmalar yorligʻi, kulgichlar va chizish vositalari bilan hamkorlik qilish imkonini beruvchi *FigJam* nomli raqamli doskani ishga tushirgan.

2022-yil iyun oyida Google for Education oʻzining dizayn va prototiplash platformasini hamda *FigJamni* Chromebooks taʼlim tizimiga olib kirish uchun Figma bilan hamkorlik qilishini eʼlon qilgan.

2022-yil 15-sentabrda Adobe Figmani taxminan 20 milliard dollarga naqd pul va aksiyalar evaziga sotib olish boʻyicha shartnoma tuzganini eʼlon qilgan. Bu kompaniyaning bugungi kundagi eng yirik xaridi boʻlib, Field hozirda ham kompaniya bosh direktori lavozimida ishlab kelmoqda. Taklif etilayotgan xarid monopoliyaga qarshi asoslarda (2021-yilga kelib Figmaga bozor ulushini yoʻqotishni boshlagan oʻzining raqobatdosh Adobe XDni siqib chiqarishga urinish) va ortiqcha baho sifatida tanqid qilingan. John Naughton Figmani oʻzining asosiy biznesiga raqobatchi boʻlib qolishiga yoʻl qoʻymaslik uchun xaridni Facebook, Inc.ning WhatsApp sotib olishi bilan taqqoslashgacha borgan. Eʼlondan soʻng Adobe aksiyalari narxi 17 foizga tushib ketgan.

Dasturning moliyalashtirishi
----------------------------

2013-yil iyun oyida Figma 3,8 million dollar investitsiya jalb qilishga muvaffaq boʻlgan. 2015-yil dekabr oyida kompaniya A seriyasida 14 million dollar mablagʻ toʻplagan. 2018-yil fevral oyida Figma B seriyali seriyada 25 million dollar jamgʻargan. 2019-yil fevral oyida Figma C seriyasini moliyalashtirishda 40 million dollar toʻplagan. 2020-yil aprel oyida Figma D seriyali moliyalashtirish bosqichida 50 million dollar jalb qilgan. 2021-yil iyun oyida Figma E seriyali moliyalashtirish bosqichida 200 million dollar toʻplagan.

Figma 2020-yilning aprelida va 2021-yil may oyining oxiriga kelib 10 milliard dollardan ortiqroq baholangan.

Yana qarang
-----------

* Vektorli grafik muharrirlarini solishtirish

Manbalar
--------

1. ↑  *Gonzalez.*. *WIRED*.  WIRED (25-iyul 2017-yil). 20-oktabr 2020-yilda asl nusxadan arxivlandi. Qaraldi: 1-iyun 2020-yil.
2. ↑  *Berg.*  (inglizcha). *The Brown Daily Herald* (9-sentabr 2012-yil).
3. ↑  *Cheng.*  (inglizcha). *Inc.com* (18-aprel 2019-yil). Qaraldi: 15-noyabr 2020-yil.
4. ↑  *Constine.*. *TechCrunch*.  TechCrunch. Qaraldi: 1-iyun 2020-yil.
5. ↑  *Lee.*. *The Verge*.  The Verge. Qaraldi: 1-iyun 2020-yil.
6. ↑  *Crook.*. *TechCrunch*.  TechCrunch. Qaraldi: 10-avgust 2021-yil.
7. ↑  *Chin.*. *The Verge* (7-iyun 2022-yil).
8. ↑  *Palmer.*  (inglizcha). *CNBC*. Qaraldi: 15-sentabr 2022-yil.
9. ↑   (inglizcha). *The Verge*. Qaraldi: 15-sentabr 2022-yil.
10. 1 2  *Naughton, John*. „Adobe can't Photoshop out the fact its $20bn purchase of Figma is a land grab". *The Guardian* (24-sentabr 2022-yil). Qaraldi: 15-oktabr 2022-yil.
11. 1 2  *Palmer.*  (inglizcha). *CNBC*. Qaraldi: 16-oktabr 2022-yil.
12. ↑  *Constine.*. *TechCrunch* (27-iyun 2013-yil). 3-noyabr 2020-yilda asl nusxadan arxivlandi. Qaraldi: 15-noyabr 2020-yil.
13. ↑  *Constine.*. *TechCrunch* (3-dekabr 2015-yil). 2-noyabr 2020-yilda asl nusxadan arxivlandi. Qaraldi: 15-noyabr 2020-yil.
14. ↑  *Sawers.*. *VentureBeat* (2-fevral 2018-yil). 9-noyabr 2020-yilda asl nusxadan arxivlandi. Qaraldi: 15-noyabr 2020-yil.
15. ↑  *Crook.*. *TechCrunch* (15-fevral 2019-yil). 7-noyabr 2020-yilda asl nusxadan arxivlandi. Qaraldi: 15-noyabr 2020-yil.
16. ↑  *Chapman.*. *BNN Bloomberg* (24-iyun 2021-yil).
17. ↑  *Konrad.*. *Forbes* (30-aprel 2020-yil). 15-noyabr 2020-yilda asl nusxadan arxivlandi. Qaraldi: 15-noyabr 2020-yil.
18. ↑ . *Growjo*. 28-noyabr 2020-yilda asl nusxadan arxivlandi. Qaraldi: 19-noyabr 2020-yil.

Havolalar
---------

|  |
| --- |
| **Figma (dasturi)** haqida Vikipediyaning qardosh loyihalarida koʻproq bilib oling |
|
|
|
|
|
|
|
|  | Maʼlumotlar toʻplami y Vikimaʼlumotlarda |
|
|

* Rasmiy sayti
* Evan Wallaceʼs Personal Website


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * v
* t
* e

Vektor grafik muharriri |
| --- |
|  |
| Bepul va ochiq kodli dasturiy ta'minot | 
* Chizma dasturlari
	+ Collabora Online
	+ LibreOffice
	+ OpenOffice
	+ NeoOffice
* Inkscape
* Ipe
* Karbon
* sK1
* SVG-edit
* Xfig
 |
|  |
| Xususiy dasturiy ta'minotlar | 
* Adobe Illustrator
* Affinity Designer
* Boxy SVG
* Canvas X
* CorelDRAW
* EazyDraw
* Figma
* PhotoLine
* Sketch
* Xara Designer Pro+
 |
|  |
| To'xtatilgan dasturiy ta'minotlar | 
* Adobe Fireworks
* Adobe FreeHand
* Draw
	+ StarOffice
	+ OpenOffice.org
	+ Go-oo
* DrawPlus
* Embroidermodder
* MacDraw
* Microsoft Expression Design
* Skencil
* Xara Xtreme LX
 |
|  |
| 
* Category **Turkum**
* **Vektorli grafik muharrirlarni solishtirish**
 |

 |